పెరుమాళ్ మురుగన్
పెరుమాళ్ మురుగన్ తమిళ కవి,నవలా రచయిత. తమిళ సాహిత్య చరిత్ర కారుడు. 
తమిళనాడులోని కోయంబత్తూరు,ఈరోడ్‌,తిరువూర్‌,సేలం,కరూర్‌ ప్రాంతాన్ని 'కొంగునాడు' అంటారు. ఈ ప్రాంతంలోని నమక్కల్‌ జిల్లాలో గల తిరుచెంగోడు పట్టణంలోని ప్రభుత్వ కళాశాలలో తమిళ భాషా ఆచార్యునిగా గత 8 ఏళ్ళ నుంచి పెరుమాళ్‌ మురుగన్‌ పనిచేస్తున్నాడు. ఆయన ఈ ప్రాంతంలోనే పుట్టి పెరిగాడు. ఇతను ఆరు నవలలు, నాలుగు కథా సంపుటాలు మరియు నాలుగు శతకాలు రచించాడు. ఇతను రచించిన సీజన్స్ ఆఫ్ ది పామ్‌ , మధోరుభగన్ అను రెండు నవలలు ఆంగ్లంలోకి అనువాదమయ్యాయి. సీజన్స్ ఆఫ్ ది పామ్‌ నవల 2005లో ప్రతిష్టాత్మకమైన కిరియామా అవార్డుకు ఎంపికయ్యింది. తాను రచించిన కథలకు తమిళనాడు ప్రభుత్వం నుండి కూడా అవార్డులు అందుకున్నాడు.
మెంధోర
డాక్టర్ పండరి సత్యనారాయణరావు:ఈ గ్రామ వాసి డాక్టర్ పండరి సత్యనారాయణరావు ప్రస్తుతం నిజామాబాద్ రూరల్ మండలంలోని బోర్గాం (పి) ఉన్నత పాఠశాలలో ప్రధానోపాధ్యాయునిగా పనిచేస్తున్నాడు. ఇతను 2013 సెప్టెంబరు 5 నాడు ధిల్లీలోని విజ్ఞాన్ భవన్లో రాష్ట్రపతి శ్రీ ప్రణబ్ ముఖర్జీ చేతులమీదుగా జాతీయ ఉత్తమ ఉపాధ్యాయ పురస్కారం అందుకున్నాడు. ఇతను 1991 లో జిల్లా స్ధాయిలోనూ, 2005 లో రాష్ట్ర స్ధాయిలోనూ ఉత్తమ ఉపాధ్యాయ పురస్కారాలు అందుకున్నాడు. ఇంతకుముందు కోనసముద్రం పాఠశాలలో పనిచేయునప్పుడు అక్కడ లభించే రాతి నిక్షేపాలూ, తదితర విశిష్టతలూ, అక్కడి స్ధితిగతులపై పూర్తి విశ్లేషణ చేసి "కాలగమనంలో కోనసముద్రం" అను పుస్తకంవ్రాశాడు. ఈ పుస్తకంలోని అంశాలు ఇండియన్ హిస్టరీ ఆఫ్ సైన్సెస్ (డిల్లీ) పత్రికలో అచ్చయినవి.ఇతను ఇంతకుముందు పనిచేసిన ప్రతి పాఠశాలలోనూ విద్యార్థులు చదువుతోపాటు సైన్స్ ప్రదర్శనలూ, ఆటలపోటీలూ, యన్.సీ.సీ మొదలయిన విభిన్న రంగాలలో రాణించేటందుకు కృషి చేసాడు. ఇతని కృషితొ పలువురు విద్యార్థులు జాతీయస్ధాయి పోటీలకు ఎంపికై విజయాలు సాధించారు.ఇతను 2012లో ఉస్మానియా విశ్వవిద్యాలయం నుండి "ఆదిలాబాద్ జిల్లా ఉత్తనూర్ ఐటీడియే ఏజెన్సీ పరిధిలో పనిచేస్తున్న ఉపాధ్యాయులు ప్రస్తుతం అవలంబిస్తున్న విద్యా బోధన, వారికి అవసరమైన ప్రత్యేక శిక్షణ" అనే అంశం ఎంపిక చోసుకుని పరిశోదన పత్రం సమర్పంచి పీ.హెచ్.డీ అందుకున్నాడు.[1]